

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. március 17.-i rendes ülésére**

|  |
| --- |
| **Napirend tárgy:****Érdi Tankerületi Központ intézményátszervezési javaslata** |

**A napirendet tárgyaló ülés dátuma**: **2025.03.**17.

**A napirendet tárgyaló ülés:**  **Szociális, Egészségügyi, Ifjúsági és Köznevelési Bizottság Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. 1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: ----**

**2. JOGSZABÁLYI HIVATKOZÁSOK:** A nemzeti köznevelésről szóló 2011. évi CXC. törvény 83. §. (3) bekezdése

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI: Nincs**

**4. TÉNYÁLLÁS BEMUTATÁSA:**

Az Érdi Tankerületi Központ (a továbbiakban: Tankerületi Központ) igazgatója levélben tájékoztatott a Telki község Önkormányzatát a Tankerületi Központ fenntartásában lévő Pipacsvirág Magyar-Angol Két Tanítási Nyelvű Általános Iskola átszervezésével kapcsolatban.

A nemzeti köznevelésről szóló 2011. évi CXC. törvény (továbbiakban Nkt.) 83. § (4) bekezdésre hivatkozik arra, miszerint a fenntartónak a döntés meghozatala előtt ki kell kérnie a vagyonkezelésében levő ingatlan tulajdonos önkormányzatának véleményét. A felkérő levél, mely az előterjesztés mellékletét képezi, tartalmazza a 2025-ban tervezett átszervezési javaslatot és annak indokát.

 **A felkérő levél alapján az átszervezés indoka:**

Az intézmény kötelező felvételi körzetében fokozatosan emelkedik a többi tanulóval együtt nevelhető, oktatható sajátos nevelési igénylő tanulók létszáma, azon belül leginkább az autizmus spektrumzavarral küzdő tanulók száma.

Jelenleg a településen az autizmus spektrummal küzdő gyermekek száma: 5.

Az autizmus spektrumzavarral élő tanulók integrált nevelésének célja az egyéni képességek és fejlettségi szint alapján elérhető legjobb felnőttkori életminőség, valamint a szociális adaptáció és önállóság feltételeinek megteremtése. Ezzel egyidejűleg fontos a tipikus fejlődésű tanulók megismertetése az eltérő fejlődésmenetű tanulók sajátosságaival, az inkluzív szemléletmód kialakítása és erősítése érdekében. Kiemelt cél az autizmus spektrumzavarral küzdő tanulók helyi iskolákban történő ellátása a szülők más településre való utazással járó terheinek csökkentése érdekében.

Fenti átszervezés miatt az intézmény szakmai alapdokumentuma az alábbiak szerint módosul:

* az intézmény alapfeladatának kiterjesztése a többségivel együtt nevelhető-oktatható autizmus spektrumzavarral érintett sajátos nevelési igényű tanulók ellátásával.

A véleménye kialakítására az önkormányzatnak 15 nap áll rendelkezésre.

Telki, 2025. március 4.

 Deltai Károly

 polgármester

 **Határozati javaslat**

**Telki Község Önkormányzat**

**Képviselő-testülete**

**/2024. (III. .) Önkormányzati határozat**

**Érdi Tankerületi Központ intézmény átszervezési javaslata**

Telki Község Önkormányzatának Képviselő-testülete úgy határozott, hogy az Érdi Tankerületi Központ által megküldött TK/123/00630-6/2025 iktatószámú felterjesztés szerinti átszervezésével egyetért / nem ért egyet.

( Egyetértés esetén )

A Telki Pipacsvirág Magyar Angol Kéttanítási Nyelvű Általános Iskola (székhely: 2089 Telki, Muskátli u.2. OM azonosító szám: 102 945) intézmény alap dokumentumaiban az intézmény alapfeladatának kiterjesztését *,, a többségivel együtt nevelhető-oktatható autizmus spektrumzavarral érintett sajátos nevelési igényű tanulók ellátásával ,,* kiegészítéssel 2025. szeptember 1-ei hatállyal támogatja.

Határidő: azonnal

Felelős: polgármester